မသာတစ်ခေါက် ကျောင်းဆယ်ခေါက်

မသာတစ်ခေါက် ကျောင်းဆယ်ခေါက် သည် မြန်မာဆိုရိုးစကား ဖြစ်သည်။ အဓိပ္ပာယ် “မသာတစ်ခေါက် ကျောင်းဆယ်ခေါက်” ဆိုသည်မှာ အသုဘ (လူသေ) တစ်ကြိမ် မြင်တွေ့ခြင်းမှ ရရှိသော သတိသံဝေဂ (လောက၏ မမြဲခြင်းသဘောကို သိမြင်ခြင်း) သည် ဘုန်းကြီးကျောင်းသို့ အကြိမ်များစွာ သွားရောက်၍ တရားနာခြင်းမှ ရရှိသော သတိသံဝေဂနှင့် တန်ဖိုးချင်း ညီမျှသည်ဟု ဆိုလိုသည်။ လူသေကို မြင်တွေ့ခြင်းသည် လောက၏ မမြဲခြင်းသဘောကို ပြင်းထန်စွာ ခံစားသိရှိစေနိုင်သော အတွေ့အကြုံတစ်ရပ်ဖြစ်သည်။ တရားနာခြင်းဖြင့်လည်း ထိုကဲ့သို့ သဘောပေါက်နိုင်သော်လည်း လူသေကို မျက်မြင်တွေ့ရခြင်း၏ စိတ်အပေါ် သက်ရောက်မှုသည် ပိုမိုပြင်းထန်သည်။ ထို့ကြောင့် လူသေတစ်ကြိမ်မြင်ခြင်းသည် တရားဆယ်ကြိမ်နာခြင်းနှင့် ညီမျှသည်ဟု ဆိုလိုခြင်းဖြစ်သည်။ ဤဆိုရိုးစကားသည် သေခြင်းတရားကို သတိရခြင်း၏ အရေးပါမှုကို ဖော်ပြသည်။ “မြန်မာလူမျိုးများအတွင်း မသာတစ်ခေါက် ကျောင်းဆယ်ခေါက်ဟူသော စကားပုံသည် သေခြင်းတရားကို မျက်ကွယ်မပြုရန်၊ သေခြင်းတရားကို ရှုမြင် သုံးသပ်နိုင်ရန် ထားရှိသော စကားပုံဖြစ်သည်” ဟုလည်း အသုံးပြုသည်။ ကိုးကားချက်များ "သင်္ခါရ သမ္ပဇဉ်နှင့် ဉာဏ်အမြင် တစ်ခါပေါက်သောကြောင့် မသာတစ်ခေါက် ကျောင်းဆယ်ခေါ်ကဟု ဆိုလောက်ဖွဲ့ စကားအလာ များတဏှာ ခင်တွယ်မခတော့ဘဲ ေဩာ် စင်ကြယ်ရတဲ့ သဘောတရားပေတည်း။" [၁၃၁၇] ညေယျ။ ၂၈။ "မြန်မာလူမျိုးများအတွင်း မသာတစ်ခေါက် ကျောင်းဆယ်ခေါက်ဟူသော စကားပုံသည် သေခြင်းတရားကို မျက်ကွယ်မပြုရန်၊ သေခြင်းတရားကို ရှုမြင် သုံးသပ်နိုင်ရန် ထားရှိသော စကားပုံဖြစ်သည်။" [၁၃၄၈] ဤခရီး။ ၂၀၅။ ကိုးကား Category:မြန်မာဆိုရိုးစကားများ